PROKAL.CO, DI kampung Panjul---ni ngaran karangan panulis wara--- ada hiburan rakyat. Mandangar damintu, Panjul balaluan membawai bininya bengaran Diyang --- ni gin ngaran karangan panulis---manuntun. Acara hiburan rakyat diadakan pambakal di kampung Panjul sampai subuh.
Tulakan ai Panjul wan Diyang. Panjul wan Diyang, mancari wadah nang pas gasan manuntun acara hiburan rakyat.
Pas Panjul wan Diyang sampai, dilihatinya manusia sudah bekajal. Semunyaan mata ke atas, melihati kembang api nang rihatan dimainkan panitia acara hiburan rakyat. Supaya jangan tepisah, behimat ai Panjul mangganggam tangan Diyang.
"Beh dasar bagus banar sekalinya kambang apinya, pantas rami urang ka sini," Panjul besuara.
Sambil mata cangang ke atas tarus haja Panjul menarik tangan Diyang. Tapi pas lagi asyik-asyiknya, Panjul merasa ada nang manampiling. Bingung ai Panjul. Pas dilihatinya bujur-bujur nang menempelengnya bebini nang ditariknya.
Bengaran kadap, Panjul kada jelas melihati muha bebini itu. Setahu Panjul bebini nang ditariknya Diyang. Pas dilihatinya sekalinya lain Diyang nang diingkuti Panjul.
"Ai mana bini unda. Salah tarik kah unda ni," sambat Panjul kalang kabut.
"Makanya mun menarik urang tu ditiring-tiring jua. Nang kaya urang kelanjian haja lagi," jar bebini nang ditarik Panjul bemamai.
Sambil supan-supan, Panjul kada tahu-tahu bejalan bejauh. (rin/nha)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn